
Către,




BIROUL PERMANENT AL



CAMEREI DEPUTAȚILOR
Vă înaintăm, alăturat, raportul asupra proiectului de Lege pentru modificarea şi completarea Ordonanţei Guvernului nr.80/ 2001 privind stabilirea unor normative de cheltuieli pentru autorităţile administraţiei publice şi instituţiile publice, trimis Comisiei pentru administraţie publică și amenajarea teritoriului pentru dezbatere în fond cu adresa nr. PLx. 356 din 20 aprilie 2015.

VICEPREŞEDINTE,

         Laurențiu NISTOR    

    




PARLAMENTUL ROMÂNIEI

	Comisia pentru administraţie publică  ŞI 
amenajarea teritoriului 

București, 23 iunie  2015

PLx. 356/2015


RAPORT 
asupra proiectului de Lege pentru modificarea şi completarea Ordonanţei Guvernului nr.80/ 2001 privind stabilirea unor normative de cheltuieli pentru autorităţile administraţiei publice şi instituţiile publice

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată spre dezbatere, în fond, în procedură obișnuită cu proiectul de Lege pentru modificarea şi completarea Ordonanţei Guvernului nr.80/ 2001 privind stabilirea unor normative de cheltuieli pentru autorităţile administraţiei publice şi instituţiile publice,  trimis cu adresa nr. PLx.356 din 20 aprilie 2015,  înregistrat cu nr.4c-6/182 din 20 aprilie 2015.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera  Deputaţilor este Cameră decizională.

Consiliul Legislativ a avizat favorabil, cu observaţii şi propuneri propunerea legislativă, conform avizului nr. 11 din 6 ianuarie 2015.
Senatul a adoptat proiectul de lege în ședința din 15 aprilie 2015.

Comisia juridică, de disciplină şi imunităţi a avizat negativ proiectul de lege, conform avizului nr.4c-11/610 din 28 aprilie 2015.
Proiectul de lege supus dezbaterii are ca obiect de reglementare modificarea şi completarea Ordonanţei Guvernului nr.80/ 2001 privind stabilirea unor normative de cheltuieli pentru autorităţile administraţiei publice şi instituţiile publice.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat propunerea legislativă mai sus menţionată și avizul Consiliului Legislativ în ședința din 23 iunie 2015.
Din numărul total de 22 de  membri ai Comisiei au participat la şedinţă 19 deputaţi.
La dezbateri a participat în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare, doamna Sirma Caraman - secretar de stat în cadrul Ministerului Dezvoltării Regionale și Administrației Publice și Attila Gyorgy - secretar de stat în cadrul Ministerului Finanțelor Publice.
În urma dezbaterii, membrii Comisiei au hotărât, cu unanimitate de voturi,  adoptarea proiectului de Lege pentru modificarea şi completarea Ordonanţei Guvernului nr.80/ 2001 privind stabilirea unor normative de cheltuieli pentru autorităţile administraţiei publice şi instituţiile publice, cu amendamentele admise prezentate în anexa la raport.
În raport de obiectul şi conţinutul său, proiectul de lege face parte din categoria legilor ordinare.




VICEPREŞEDINTE,

 

  



SECRETAR,

                      Laurențiu NISTOR 



 



Radu BABUȘ
Sef serviciu, Sofia Chelaru

Consilier parlamentar, Nicoleta Toma
Anexa nr.1

I.AMENDAMENTE ADMISE
	Nr.

Crt.
	Text OG 80/2001
	Text Senat
	Amendamente propuse/autor
	Motivare

	1. 
	
	Titlul legii

Lege 

pentru modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice

	Nemodificat

	

	2. 
	
	
Articol unic. - Ordonanţa Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, publicată în Monitorul Oficial al României, Partea I, nr.542 din 1 septembrie 2001, aprobată cu modificări prin Legea nr.247/2002, cu modificările și completările ulterioare, se modifică și se completează după cum urmează:    


	Nemodificat

	

	3. 
	
	
1. La articolul 1, după alineatul (4) se intoduce un nou alineat, alin.(5) cu următorul cuprins:
 
(5) Unitățile administrativ-teritoriale stabilesc normativele proprii de cheltuieli, de natura celor care fac obiectul prezentei ordonanțe, prin hotărâre a consiliului local, respectiv hotărâre a consiliului județean.
	Nemodificat

	

	4. 
	Art. 5


(4) Nu se consideră depăşiri la consumul de carburanţi normat pe autoturism consumul care, la nivelul anului, se încadrează în limita combustibilului normat în raport cu numărul total de autoturisme aprobat fiecărei instituţii.


	
	
2. La articolul 5, alineatul (4) se abrogă.
Autor: Comisia pentru administrație publică și amenajarea teritoriului



	

	5. 
	
	
2. La articolul 5, după alineatul 9 se introduce un nou alineat alin.(91), cu următorul cuprins:


 (91) Prin excepție de la prevederile alin.(8), societățile, societățile naționale și companiile naționale cu capital integral sau majoritar de stat, care activează în domeniul energiei electrice, al gazelor naturale și al petrolului, pot achiziționa autoturisme cu capacitate cilindrică mai mare de 1.600 cmc și al căror preț poate depăși contravaloarea în lei a sumei de 18.000 euro, inclusiv TVA, dar nu mai mare de 30.000 euro, inclusiv TVA, numai în cazuri temeinic justificate și dacă au realizat profit în anul fiscal precedent.


	
3. La articolul 5, după alineatul 9 se introduce un nou alineat alin.(91), cu următorul cuprins:


 (91) Prin excepție de la prevederile alin.(8), societățile, societățile naționale și companiile naționale cu capital integral sau majoritar de stat, care activează în domeniul energiei electrice, al gazelor naturale și al petrolului, pot achiziționa autoturisme cu capacitate cilindrică mai mare de 1.600 cm3 și al căror preț poate depăși contravaloarea în lei a sumei de 18.000 euro, inclusiv TVA, dar nu mai mare de 30.000 euro, inclusiv TVA, cu aprobarea ordonatorului principal de credite sau a ministerului de resort, după caz, numai în cazuri temeinic justificate și dacă au realizat profit în anul fiscal precedent.
Autor: Comisia pentru administrație publică și amenajarea teritoriului
	

	6. 
	ANEXA Nr. 2: punctele 2 și 3

2.

Subsecretari de stat şi persoanele cu funcţii asimilate acestora, secretari generali, secretari generali adjuncţi, subprefecţi, vicepreşedinţi ai consiliilor judeţene, secretari generali ai prefecturilor, precum şi primari de oraşe, secretari generali ai judeţelor şi al municipiului Bucureşti
450.000

3.

Invitaţii secretarilor generali, secretarilor generali adjuncţi, secretarilor generali ai prefecturilor, ai judeţelor, respectiv al municipiului Bucureşti, directorilor generali şi ai directorilor din ministere şi din celelalte organe de specialitate ale administraţiei publice centrale

600.000


	
	
4. La Anexa nr.2, punctele 2 și 3 se modifică și vor avea următorul cuprins:


2.

Subsecretari de stat şi persoanele cu funcţii asimilate acestora, secretari generali, secretari generali adjuncţi, subprefecţi, vicepreşedinţi ai consiliilor judeţene, secretari generali ai prefecturilor, precum şi primari de oraşe și comune, secretari generali ai judeţelor şi al municipiului Bucureşti

450.000

3.

Invitaţii secretarilor generali, secretarilor generali adjuncţi, secretarilor generali ai prefecturilor, ai judeţelor, respectiv al municipiului Bucureşti primarilor de orașe și comune, directorilor generali şi ai directorilor din ministere şi din celelalte organe de specialitate ale administraţiei publice centrale

600.000


	

	7. 
	Anexa nr.3 punctul I.6, coloana I

6. Pentru serviciile publice descentralizate şi instituţiile publice subordonate ministerelor, celorlalte organe de specialitate ale administraţiei publice, precum şi pentru celelalte instituţii publice se vor menţine în dotare autoturismele de serviciu în parc comun, dacă a fost aprobată de Guvern o asemenea dotare, inclusiv consumul de carburant aprobat, cu reducerea prevăzută la art.5 alin.(2) din prezenta ordonanţă.

	
	
5. La Anexa nr.3, punctul I.6, coloana I se modifică și va avea următorul cuprins:

6. Pentru serviciile publice descentralizate şi instituţiile publice subordonate ministerelor, celorlalte organe de specialitate ale administraţiei publice, precum şi pentru celelalte instituţii publice se vor menţine în dotare autoturismele de serviciu în parc comun, dacă a fost aprobată de Guvern o asemenea dotare, cu reducerea prevăzută la art.5 alin.(2) din prezenta ordonanţă.
Autor: Comisia pentru administrație publică și amenajarea teritoriului

	

	8. 
	
	
3. La anexa nr.3 - NORMATIVE DE CHELTUIELI privind dotarea cu autoturisme și consumul lunar de carburanți, punctul II - Norme privind consumul lunar de carburanți pentru autoturismele care deservesc:, se abrogă


	
6. La Anexa nr.3, punctul II se abrogă.
Autor: Comisia pentru administrație publică și amenajarea teritoriului

	

	9. 
	
	
	
7.  In tot cuprinsul ordonanței, sintagmele ”consum lunar de carburanți” și ”consum de carburanți” se abrogă.

Autor: Comisia pentru administrație publică și amenajarea teritoriului

	


Sef serviciu, Sofia Chelaru

Consilier parlamentar, Nicoleta Toma

